Kavet e  vez stank a-walc'h get Loeiz Herrieu pe skrivagnerion arall a vro Gwened stummoù get "blaoah", implijet evel adverb ("Naon am eus, blaoah !" pe "Blaouah d'ar safar zo bet"), èl ma implijer "abominapl" e kornad an Alre.  Kavet e vez ivez an anv-gwan "braouac'hus".  E geriadur an Here e kavit ar gerioù-se ma sellit doc'h "braouac'h".  Hañval genin n'eo ket forzh anavet ar ger-se get an dud hiniv an deiz, n'em eus ket eñ klevet e bro an Alre; ha seblant a ra din bout ur ger implijet kentoc'h er  yezh "uhel", dre skrid... Sur a-walc'h e veze implijet stankoc'h dre gomz e-raok. Mes marse a-walc'h eo chomet bev e kornadoù zo e bro Gwened (Izel ?) pe memp pelloc'h.  Mersi deoc'h en a-raok lâret din e-menn !